નવી દિલ્હી: અેક તરફ દિલ્હીમાં છેલ્લાં કેટલાંક દિવસથી ડેન્ગ્યુ, ચિકનગુનિયાઅે હાહાકાર મચાવ્યો છે ત્યારે બીજી તરફ દિલ્હીના ઉપ મુખ્યપ્રધાન મનીષ સિસોદિયા ફિનલેન્ડના પ્રવાસે ગયા છે ત્યારે ઉપ રાજ્યપાલ નજિબ જંગે તેમને તાત્કાલિક સ્વદેશ પરત ફરવા આદેશ આપ્યો છે અને જણાવ્યું છે કે તેઓ જો તાત્કાલિક પરત નહિ આવે તો તેમનો આ પ્રવાસ ગેરકાયદે જાહેર કરવામાં આવશે. સૂત્રોના જણાવ્યા અનુસાર ઉપ રાજ્યપાલના કાર્યાલયમાંથી ઉપ મુખ્યપ્રધાનને આ અંગે ફેકસ દ્વારા જાણકારી આપવામાં આવી છે.